Gerçək imiş
Aləmdə doğru dost yox imiş 
Dedikləri gerçək imiş. 
Qulunu saxlayan haqdır 
Dedikləri gerçək imiş.

Bulut asimana axar,
Yerlərə rahmətlər yağar. 
Gün doğmadan nələr doğar 
Dedikləri gerçək imiş.

Əgər insan, əgər mələk, 
Yalvanram gerçək dilək, 
Bivəfadır çərxi fələk 
Dedikləri gerçək imiş.

Quloğlu der: ömür keçər, 
Qalmasın aləmdə naçər. 
Dünya! Sənə qonan köçər- 
Dedikləri gerçək imiş.
Şeirlər